पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल के वर्ष भर में सबसे खतरनाक महीना अप्रैल 2021 साबित हुुआ। अप्रैल में कोरोना से संक्रमित होने वाले और मौतों ने कई रिकार्ड तोड़ दिए। अप्रैल महीने में जहां 27 हजार 567 नए कोरोना संक्रमित मरीज मिले, वहीं सबसे ज्यादा 670 मौतें भी हुईं।
जबकि अप्रैल 2020 से मार्च 2021 तक कुल 22 हजार 225 मरीज मिले थे। अप्रैल में आए केसों के हिसाब से हर दिन औसतन 918 मरीज कोरोना पॉजिटिव मिले जो अब तक का सबसे ज्यादा बड़ा आंकड़ा रहा है। मौतों की बात करें तो सितंबर 2020 में 120 मौतें हुई थीं, जबकि अप्रैल 2021 में मौतों की संख्या 670 रही। मार्च महीने केे अंत तक कोरोना संक्रमित मरीजों की संख्या 30 हजार के नीचे थी जो महीने के आखिर तक बढ़कर 49792 पर जा पहुंची। 23 अप्रैल को पहली बार जिले में होने वाली मौतों का आंकड़ा 73 पर पहुंच गया था।
अप्रैल में रोजाना औसतन 918 से ज्यादा मरीज मिले, मौतें भी औसतन 10 गुना ज्यादा हुईं
ग्रामीण क्षेत्र में बिल्हा ब्लॉक में मिल रहे ज्यादा मरीज
कोरोना संक्रमण की बात करें तो शहरी के साथ ग्रामीण क्षेत्रों में भी मरीज बहुतायात में मिल रहे हैं। कोटा, मस्तूरी, बिल्हा, तखतपुर की बात करें तो मरीजों के मिलने की सबसे अधिक संख्या बिल्हा ब्लॉक में है। कुछ दिनों को छोड़ दिया जाए तो बिल्हा ग्रामीण क्षेत्र का हॉट-स्पॉट बना हुुआ है।
तीन दिन और 124 मौतें
मई केे शुरुआती 3 दिन में कोरोना से होने वाली मौतों की संख्या 124 पर पहुंच गई है। इनमें से 94 कोरोना संक्रमित मरीज हमारे जिले के हैं। हालांकि 2 और 3 मई को मौतों की संख्या में गिरावट आई है। क्रमशः 25 और 32 मरीजों की मौत हुई। इनमें हमारे जिले के 22 मरीज 2 मई को तथा 21 मरीजों ने 3 मई को आखिरी सांस ली।
रफ्तार को रोकना जरूरी, क्योंकि
बस इतना करें... काेरोना रोकें
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn